Guidar_2/HEB.8.txt

1:Aŋki kan kotak na wənəŋ pakə: Mənam tat də məs dələv metiŋgin net məs dəlveŋge, məs dədawsan aka mazaŋga na məlĩ dəka va dəzəŋ na Maŋgəlva, ana disiŋ məs də sembe dəday pakə.
2:Aɗɗak wəza na məs dələv metiŋgin net məs dəlveŋge, atəki an salala* dəday pak adəv gəla məɗɗan də gabaga nalma* də Maŋgəlva, an də goŋga an məs Ɗəfdaya agəɗə, məza də va ɗəf ɓa.
3:Məs dəlveŋge pak məwelti vi dəpsənən gən zəga sən Maŋgəlva gəm zəga mətaw wəlani. Vi vaski say məs dələv nam metiŋgin net məs dəlveŋge bo dəpsən gən zəga sən Maŋgəlva.
4:Va tayaka dələv na, asana məs dələv ɓa, vi məs dəlveŋge tahəŋ wəpsənən zəga sən Maŋgəlva va an ma henziŋ net Yahudiyenɗe anahə.
5:Wəza net məs dəlveŋge aɗɗaŋ aŋkəŋka, tay va foto va zeŋgille zəga aza zəga ana disiŋ. Vaski də an Moyis agəɗɗa'a, pay adaŋgla wəzaɓ gəla na gabaga nalma*, Maŋgəlva apsəna, say aɗɗa pak də tive nan va nərban suk aka gərma.
6:Amma kakaŋ na Zezu arehək wəza na məs dələv day kiyən neti. Vaski bo wən məs minan akawalaŋ Maŋgəlva dit ɗiiyi, adayək ki an laŋka də sləmani, Maŋgəlva aziw gənək də wənnaman də sembe dayki laŋka.
7:Va wən minan lahəŋ tay də mambray ɓa, asna wəray tay naw ki ma sula'ən ɓa.
8:Amma Maŋgəlva arəhək mambray azet ɗii neti, vi anahək na: Pay tayəzani, waninan wən meleketen dit ɗii na Israyel də zev Zuda. Vaski Ɗəfdaya anahə.
9:Agil na va wən məs minan dit dəhiŋgiɗit ɓa, pay nərma veti, nəgil git səka dələv na Misra ɓa. Dəsbanən wən məs ninan dənɗaŋ ɓa, vini nəppeti. Vaski Ɗəfdaya anahə.
10:Ɗəfdaya amna: Amma dərɓaga pay nani, waninan wən maɓɓan dit ɗii na Israyel. Apprəm va wənan adawsan kana: Wanəɗɗa ma henziŋ naw adəv maɗuleti, wanəver amakreti, wanəsaw Maŋgəlva neti, net bo wasoŋ ɗii nawa.
11:Wəray tay na ɗəf dərban sənə gən meggen ɓa, walla məlmən ɓa, wənah sən na: asən Ɗəfdaya ɓa. Vi ndəɗaŋ pak wasən wənni, daga təŋ səzet ɗii gugiriɗe ha azet kirin məmeɗeŋɗe.
12:Vi wanəviyan mambray neti nəɗumon na wənan ɗaah ɓa.
13:Adan apel wənna wən minan meleketeni, Maŋgəlva akpaŋganək an dabəŋ wən məsvani. Asna an məsvanəŋ wagrak gu kana.